[{"text_idx": "#000000", "text": "Cael yr wybodaeth a\u2019r gwasanaethau sydd eu hangen arnoch mewn byd digidol: Deall Eich Hawliau"}, {"text_idx": "#000002", "text": "Cael gafael ar y wybodaeth a\u2019r gwasanaethau sydd ei angen arnoch \u2013 mewn ffordd gyfleus i chi"}, {"text_idx": "#000003", "text": "Mae gallu cael gafael ar y wybodaeth a\u2019r gwasanaethau sydd ei angen arnom, mewn ffordd sy\u2019n gyfleus i ni, yn bwysig i ni gyd."}, {"text_idx": "#000004", "text": "Ond wyddoch chi fod gennych hawliau i dderbyn gwybodaeth a gwasanaethau, sy\u2019n elfen hanfodol o\u2019n hawliau dynol?"}, {"text_idx": "#000005", "text": "Dyna pam y mae\u2019r Comisiynydd wedi defnyddio ei phwerau cyfreithiol i gyhoeddi canllawiau ffurfiol ar gyfer awdurdodau lleol (cynghorau) a byrddau iechyd, yn egluro pa fesurau sydd angen bod yn eu lle i sicrhau bod pobl yn gallu cael gafael ar wybodaeth a gwasanaethau, a bod eu hawliau\u2019n cael eu cynnal."}, {"text_idx": "#000006", "text": "Beth y mae canllawiau\u2019r Comisiynydd yn ei ddweud?"}, {"text_idx": "#000007", "text": "Yn ei chanllawiau, mae\u2019r Comisiynydd yn glir y dylai awdurdodau lleol a byrddau iechyd:"}, {"text_idx": "#000008", "text": "sicrhau bod gan bobl nad ydynt yn gallu (neu ddim eisiau) mynd ar-lein neu ddefnyddio\u2019r we yn gallu derbyn y wybodaeth sydd ei hangen arnyn nhw\neich helpu i fynd ar-lein neu ddefnyddio\u2019r we, eich helpu i gysylltu i\u2019r we ac ennill y sgiliau a magu\u2019r hyder i ddefnyddio\u2019r we yn ddioge"}, {"text_idx": "#000009", "text": "Beth y mae hyn yn ei olygu i mi?"}, {"text_idx": "#000010", "text": "Isod rhoddir enghreifftiau o sut y dylech fod yn gallu cael gafael ar wybodaeth a gwasanaethau yn eich ardal chi:"}, {"text_idx": "#000011", "text": "Ffonio gwasanaeth ffo\u0302n \u2018Cysylltu i\u2019 eich Cyngor i ddod o hyd i\u2019r wybodaeth sydd ei hangen arnoch\nTrefnu apwyntiad wyneb yn wyneb i gael cymorth a chefnogaeth neu i ddatrys problem\nYsgrifennu llythyr i gwyno am wasanaeth, lleisio pryder, neu i ofyn am wybodaeth\nNo\u0302l taflenni gwybodaeth am wasanaethau yn eich ardal o\u2019ch llyfrgell leol\nDerbyn cylchlythyr yn y post yn rhoi gwybodaeth ddefnyddiol a mwyaf diweddar i chi"}, {"text_idx": "#000012", "text": "Mae llawer o awdurdodau lleol hefyd yn rhedeg prosiectau i helpu pobl hy\u0302n i fynd ar-lein ac mewn rhai ardaloedd mae cynlluniau sy\u2019n gallu rhoi cyfarpar a dyfeisiau (fel cyfrifiadur \u2018llechen\u2019) neu fynediad at WiFi, yn ogystal a\u0302 hyfforddiant a help i\u2019w defnyddio."}, {"text_idx": "#000013", "text": "I gael gwybod beth sydd ar gael yn eich ardal chi, dylech gysylltu a\u0302\u2019ch cyngor neu fwrdd iechyd. Gallai eich llyfrgell leol hefyd fod yn lle da i ddod o hyd i\u2019r wybodaeth yma."}, {"text_idx": "#000014", "text": "\u201cRwy\u2019n cael trafferth cael beth sydd ei angen arna i \u2013 beth ddylwn i ei wneud?\u201d"}, {"text_idx": "#000015", "text": "Os nad ydych yn siw\u0302r beth sydd ar gael yn eich ardal, neu os ydych yn cael trafferth derbyn y wybodaeth a / neu\u2019r gwasanaeth sydd ei angen arnoch, dylech gysylltu a\u0302\u2019ch awdurdod lleol (neu fwrdd iechyd os yw\u2019n fater iechyd) a ddylai fod yn gallu rhoi cymorth a chefnogaeth i chi."}, {"text_idx": "#000016", "text": "Gall Swyddfa\u2019r Comisiynydd hefyd eich helpu Gall ti\u0302m y Comisiynydd roi cyngor a chymorth i chi a\u2019ch cynorthwyo i ddod o hyd i\u2019r person iawn i\u2019ch helpu oherwydd gwyddom fod hyn weithiau\u2019n gallu bod yn anodd."}, {"text_idx": "#000017", "text": "Os teimlwch nad ydych yn cael cynnig yr help sydd ei angen arnoch gan eich awdurdod lleol neu fwrdd iechyd, mae rhai pethau y gallwch eu hystyried."}, {"text_idx": "#000018", "text": "Yn y lle cyntaf, dylech gysylltu a\u0302\u2019ch cyngor neu fwrdd iechyd i rannu unrhyw bryderon sydd gennych a dweud wrthynt fod angen help arnoch i dderbyn eu gwybodaeth neu wasanaeth, neu help i fynd ar-lein. Gelwir hyn yn gw\u0302yn anffurfiol."}, {"text_idx": "#000019", "text": "Os nad ydych yn hapus a\u0302\u2019r ymateb a gewch, dylech ystyried gwneud cwyn ffurfiol. Dylai eich cyngor neu fwrdd iechyd eich helpu gyda\u2019r broses honno, ond os teimlwch fod angen mwy o gyngor arnoch i wneud cwyn ffurfiol, gysylltwch a\u0302 ni."}, {"text_idx": "#000021", "text": "Cael gafael ar y wybodaeth a\u2019r gwasanaethau sydd ei angen arnoch"}]